Гарьд магнай

«Гарьд магнай» — 1984 онд Монгол улсад монгол хэлээр бүтсэн уран сайхны кино.

 Киноны агуулга 
Монголын уламжлалт эрийн гурван наадмын нэг үндэсний бөхийн онцлог шинж чанар, зан төрх, ахуй амьдралын онцлогийг залуу бөхийн үйл явдлаар дамжуулан харуулжээ. 1910-аад оны эхэн үе. Далайцэрэн хүү багадаа өнчрөн элдэв зовлон үзэж, хар бор ажилтай ноцолдсоор бяр тэнхээтэй сайхан эр болон өсөж байгааг нутгийн өвгөн мэдэрч түүнийг Даншиг наадам үзэж, болж өгвөл бөхийн аманд гарах тухай зөвлөснөөр нутгаасаа холын аянд гарна. Тэрээр ингэж явахдаа нэрд гарсан сайн бөх Молиго хэмээх Очир, их хүрээний наймаачин Равсал, түүний зарц Ядам өвгөн, охин Удвал нартай тохиолдоно. Очир заан Далайцэрэнг бөх болно гэж шинжээд түүнийг төрсөн дүүгийн нэгэн адил халамжилж, бөхийн эрдэм зааж, овооны наадмуудад барилдуулсаар бяр чадал ихтэй, барилдааны ур чадвар сайтай бөх болгоно. Ингээд Даншиг наадамд барилдан Богд хаан, эх дагина хоёрын нэрийн өмнөөс барилдсан ах дүү хоёр аваргыг унагасан нь наадамчин олны талархлыг хүлээж, харин ихэс дээдсийн таалалд нийцсэнгүЙ. Үүнээс болж түүний нандин хайр сэтгэлд занал учирч, түүнийхээ төлөө тэмцэж байгаа тухай өгүүлнэ.

Уран бүтээлчид 
Найруулагч  –  Жамьянгийн Бунтар

Зохиогч –  Дэмидийн Хишигт, Шаравын Сүрэнжав

Зураглаач  –  Гэсэржавын Маш

Зураач –  Д.Энхболд

Хөгжмийн зохиолч –  Н.Жанцанноров

Дууны найруулагч – Б.Баянбат

Нүүр хувиргагч – Д.Бадамцэрэн

Эвлүүлэгч – Д.Дэжид<table><td>  Гол дүрийн жүжигчин нар
 Далайцэрэн  — Даваагийн Батдорж
 "Молиго" Очир  — Дашдэлэгийн Алтангэрэл
 Равсал  — Бадамраагийн Магсаржав
 Ядам  — Рагчаагийн Дамдинбазар
 Удвал  — Оточийн Уранчимэг
 "Хулгар" Нацаг  — Дэндэвийн Амгаа
 Жигмэд арслан  — Б.Орхонсэлэнгэ

Ангилал:1984 оны кино
Ангилал:20-р зууны монгол кино
Ангилал:Уран сайхны кино
Ангилал:Монголын кино
Ангилал:Жамьянгийн Бунтар
Ангилал:Нацагийн Жанцанноров</tr>